ፋይንበርግ፡ "እቲ መሰረታዊ ስትራቴጂካዊ ስሕተት" እቲ ክታበት ገና እናሃለወ ኩሉ ክኽተብ'ዩ ኢልካ ምእዋጅ እዩ ይብል። ስለዚ መራሕቲ ሃገራት ንህዝቢ ዝተጋገየ ነገር ክነግሩዎ ከለው፡ ነቲ ዝስራሕ ስራሕ ዝጸሉ ናይ ጸደፍደፍ ስራሕ ክህሉ'ዩ ዝገብር። ኣመሪካ፡ ኣብ ወርሒ ጥሪ 2021፡ 300 ሚልዮን ክታበት ንህዝቢ ከቕርብ እየ ክትብል ከላ፡ እቲ መስርሕ ሳይንሳዊ ካብ ምዃን ሓሊፉ ፖለቲካዊ ክኸውን እዩ ዝገብሮ ብምባል ጸላዊ ከም ዝኾነ ይዛረብ። ፕሬዝደንት ኣመሪካ ነበር ፎርድን ካልኦት መራሕትን ብተደጋጋሚ እቲ ለበዳ ምቁጽጻር "ከም ዝክኣል" ካብ ምግላጽ ወጻኢ ብኸመይ ንዝብል ግን ዝብሉዎ ኣይነበረን። ብተወሳኺ ኣብ ሞንጎ ተመራመርትን ፖለቲከኛታት ናይ ቋንቋ ኣፈላላይ ነይሩ'ዩ። ድሕሪ 1976'ውን፡ እቲ ህዝቢ ካብ ሰብ ሞያን ተመራመርትን ክርኽቦ ዝግባእ ሓበሬታ ብፖለቲከኛታት እዩ ዝንገሮ ዘሎ። ሴንሰር፡ "ሳይንሳዊ ሓበሬታ ካብቲ ዓውዲ ወጻኢ ብዝኾነ ሰብ ፖለቲከኛ ክዝረብ እንከሎ፡ ሃረርታ ዘይኮነ ጥርጣረ እዩ ዝፈጥር" ይብል። እዞም ታሪኽ ኣብ ሕሉፍ ዝሰነዶም ስሕተታት ኣብ እዋን ለበዳ ኮቪድ-19'ውን ክድገሙ ክኢሎም?
